ขอสอบถามค่ะ เดือนที่แล้วดิฉันเป็นตกขาวมากเลยไปซื้อยาจ่ายยาฆ่าเชื้อมากับยาสอด5เม็ดตอนนี้ผ่านมา2อาทิตมีตกขาวใสๆปนเลือดมีอาการหน่องๆจีดๆที่ท้องน้อยเวลาฉี่ก็จะปวดหน่วงๆอยากทราบว่ามันเกิดจากอะไรดิฉันจะเป็นมะเร็งหรือเนื้องอกไหมคะ
สวัสดีค่ะหากมีอาการตกขาวผิดปกติ เช่น ตกขาวมาก ตกขาวมีกลิ่นเหม็น หรือตกขาวมีสีอื่นๆ เช่น มีสีเขียว สีเทา สีเหลือง หรือมีเลือดปน แนะนำให้พบสูตินรีแพทย์เพื่อตรวจร่างกายค่ะ เนื่องจากอาการตกขาวผิดปกติเกิดได้จากหลายสาเหตุค่ะ สาเหตุที่พบบ่อยได้แก่การติดเชื้อแบคทีเรีย ทำให้เกิดภาวะช่องคลอดอักเสบ เช่น โรคหนองในแท้หรือโรคหนองในเทียม การแพร่กระจาย การติดเชื้อราในช่องคลอด การติดเชื้อไวรัสทำให้เกิดเริมที่อวัยวะเพศ ปรสิตที่ติดต่อจากการมีเพศสัมพันธ์ทำให้เกิดการติดเชื้อทริโคโมนาส เป็นต้นส่วนอาการตกขาวผิดปกติที่ไม่ได้เกิดจากการติดเชื้อ อาจเกิดจากการมีสิ่งแปลกปลอมเข้าไปในช่องคลอดหรือปากมดลูก การแพ้สารเคมี เช่น สารจากผ้าอนามัย หรือถุงยางอนามัย การสวนล้างช่องคลอด การเกิดติ่งเนื้อที่ปากมดลูก เป็นต้นหรือแม้แต่โรคที่พบได้น้อยเช่นกลุ่มมะเร็งปากมดลูก เป็นต้น อาจจะมาด้วยมีเลือดออกปนมากับตกขาวเป็นต้นดังนั้นหากมีตกขาวผิดปกติ หรือมีอาการปวดหน่วงร่วมด้วยแนะนำให้ไปตรวจร่างกายโดยละเอียดจะดีที่สุดค่ะ การรักษาจะขึ้นกับสาเหตุที่พบค่ะ